CELEX: E2020P0013
Language: et
Date: 2020-09-09 00:00:00
Title: Trygderetteni taotlus EFTA kohtult nõuandva arvamuse saamiseks kohtuasjas O vs Arbeids- og velferdsdirektoratet (Kohtuasi E-13/20) 2021/C 15/05

14.1.2021   
            
            
               ET
            
            
               Euroopa Liidu Teataja
            
            
               C 15/5
            
         
      Trygderetteni taotlus EFTA kohtult nõuandva arvamuse saamiseks kohtuasjas O vs Arbeids- og velferdsdirektoratet
      (Kohtuasi E-13/20)
      (2021/C 15/05)
      
         Trygderetten (riiklik kindlustuskohus) esitas 9. septembril 2020 EFTA kohtule taotluse, mis saabus kohtukantseleisse 10. septembril 2020 ja milles sooviti nõuandvat arvamust kohtuasjas O vs Arbeids- og velferdsdirektoratet. Arvamust taotletakse järgmistes küsimustes:
      
                  (1)
               
               
                  Kas määruse (EÜ) nr 883/2004 sätetega, sealhulgas artikli 5 punktiga b on kooskõlas, et töötu õigus saada rahalist hüvitist sõltub tingimusest, et töötu peab jääma pädevasse riiki juhtudel, kui artikkel 64, 65 ega 65a ei ole kohaldatav?
               
            
                  (2)
               
               
                  Kas EMP lepingu artiklit 36 kohaldatakse juhul, kui tegemist on ajutise viibimisega teises EMP riigis, nagu on kirjeldatud selles juhtumis?
               
            
                  (3)
               
               
                  Kas küsimuses 1 kirjeldatud tingimus kujutab endast vaba liikumise õiguse piirangut EMP lepingu artikli 31 või artikli 36 tähenduses?
               
            
                  (4)
               
               
                  Kui jah, siis kas piirang on õigustatud põhjusel, et:
                  
                              —
                           
                           
                              pädevas riigis viibimine pakub töötule paremaid stiimuleid ja võimalusi tööd otsida ja leida?
                           
                        
                              —
                           
                           
                              pädevas riigis viibimine tagab, et töötu on kättesaadav tööturuasutustele, nii et nad (tööturuasutused) saavad jälgida, kas töötu vastab töötushüvitise saamise nõuetele?
                           
                        
                              —
                           
                           
                              pädevas riigis viibimine annab tööturuasutustele parema võimaluse hinnata, kas töötu suhtes võetakse sobivaid järelmeetmeid?
                           
                        
                              —
                           
                           
                              riigis viibimise nõue tagab sotsiaalkindlustussüsteemi majandusliku tasakaalu?
                           
                        
            
                  (5)
               
               
                  Kui see tingimus on õigustatud, siis kas EMP lepingu artiklitega 31 ja 36 on kooskõlas, et isikule, kes on viibinud muus EMP riigis kui pädev riik, ilma et ta oleks täitnud kohustust teatada pädevale asutusele riigis viibimisest, võidakse anda korraldus maksta tagasi hüvitis, mis oli seetõttu saadud siseriikliku õiguse alusel ebaseaduslikult? Kui vastus on jaatav, siis kas EMP lepingu artiklitega 31 ja 36 on kooskõlas, kui asjassepuutuvalt isikult nõutakse 10 % lisaintressi?
               
            
                  (6)
               
               
                  Kui vastus küsimusele 3 on eitav, siis kas direktiivi 2004/38/EÜ artikkel 4, 6 või 7 on kohaldatav olukorras, kus töötu viibib ajutiselt mõnes teises EMP riigis? Kui artikkel 4, 6 või 7 on kohaldatav ja kui seda saab kasutada elukohariigi vastu, siis küsitakse selle kohta sama, mis küsimustes 3–5, niivõrd kui need küsimused on asjakohased.